**Raport Termeti në Shqipëri – në përditësim**

Ky është mesazhi i Shkëlqesisë së Tij Arqipeshkëvit Angelo Massafra – President i Caritas-it Shqiptar

*Nga Athina, ku gjendem këto ditë për të marrë pjesë në asamblenë e Ipeshkëvinjve evropianë mbi temën e ruajtjes së gjithësisë, marr pjesë me ankth e shqetësim në gjendjen e katastrofës natyrore që ka goditur tokën tonë duke shkaktuar viktima dhe dëme të mëdha në njerëz e objekte.*

*Unë jam afër familjeve që kanë pësuar humbje si dhe të gjithë atyre që kanë humbur shtëpitë e tyre e të mirat materiale. Të gjithë ia paraqes mirësisë së Hyut mëshirëplotë në lutje; por në të njëjtën kohë, si president i Caritas-it Shqiptar, garantoj përfshirjen faktike aktive për të lehtësuar vështirësitë.*

*Hyu pastë mëshirë për ne, e pushoftë këtë shuplakë (goditje) që periodikisht po trondit tokën tonë si dhe uroj që këto rrethana të ushqejnë dhe t’i shtyjnë të gjithë drejt ndihmës reciproke dhe solidaritetit vëllazëror, i cili, në momente si ky, duhet të na gjejë më të bashkuar se kurrë.*

*Me gjithë bekimin tim*

+ Angelo Massafra O.F.M.

Arqipeshkëv Metropolit i Shkodrës

President i Caritas-it Shqiptar

**Gjendja:**

Një tërmet i fortë prej 6.4 ballësh të shkallës Rihter goditi Shqipërinë në orën 3.54 të mëngjesit, me epiqendër pranë Durrësit. Tërmeti më i fortë në vend gjatë dekadave deri ditët e sotme. 3 tërmetet e tjerë me 5.3, 5.4 dhe 5.0 pasuan të parin deri në pasditen e djeshme. Qytetet më të prekur janë Durrësi dhe Thumana, ku janë shembur disa ndërtesa, shumë janë dëmtuar. Dëmet janë të mëdha dhe të rëndësishme. Vlerësimet e fundit të të plagosurve flasin për 657 persona me trauma të ndryshme dhe 31 viktima. 42 janë personat e shpëtuara nga nën rrënoja. Shpëtimtarët dhe ushtria në këtë kohë po gërmojnë nën rrënojat në Thumanë dhe Durrës, ku ende ka persona të humbur. Fatkeqësisht, disa ndërtesa dhe madje edhe hotele në zonën e Durrësit u shembën.

Dëmet janë regjistruar në shumë qytete të Shqipërisë, përtej Durrësit, gjithashtu në Krujë, Lezhë, Tiranë, Laç, Lushnje dhe Fier.

Një vlerësim i dëmeve është i parakohshëm, por ato janë shumë të mëdha dhe të shumtë do të jenë ata që nuk do të mund të kthehen në shtëpitë e tyre.

Nga mëngjesi i 26 nëntorit deri sot, janë regjistruar mbi 310 lëkundje të tokës.

- Disa famulli dhe kisha janë dëmtuar në dioqezën e Tiranës (kryesisht) dhe në dioqezën e Lezhës

- Caritas-i Shqiptar ka organizuar dy ekipe për të realizuar vizita njohëse me situatën në terren: e para ishte në periferi të Tiranës dhe e dyta në Durazzo dhe Thumane.

- Në periferinë e Tiranës në Kombinat janë rreth 35 shtëpi të dëmtuara dhe njerëzit janë në panik, ndërtesa e kishës dhe shtëpia e murgeshave kanë pësuar dëmtime.

- Informacionet për ekipin e dytë në Durrës, flasin për një ndërtesë gjashtë katëshe të fundosur në dy kate më poshtë nivelit të sipërfaqes tokësore, në Thumanë, 5 ndërtesa janë shembur plotësisht, që do të thotë se 45 familje kanë humbur gjithçka. Autoritetet lokale në atë fshat tashmë flasin për 10 persona të vdekur, por pritet që fatkeqësisht ky numër është i destinuar të rritet.

- Autoritetet kanë angazhuar forca të armatosura dhe polici për të mbështetur përpjekjet për ndihmë. Qeveria ka filluar të aktivizojë strehëzat e urgjencës. Ndihma ushqimore është një nga nevojat urgjente më të ngutshme. Meqenëse dimri tashmë ka mbërritur, nevoja të tjera të menjëhershme janë batanije dhe kuti higjiene.

- Qeveritë e vendeve të huaja po ofrojnë tashmë mbështetje: Italia, Greqia, Kosova, Rumania, UE, etj

- Mbrojtja civile po ngre

• 3 qendra strehimi në Tiranë

• 3 qendra strehimi në Shijak - Durrës

• 1 qendër strehimi në Helmes - Kavaje

• 1 fushë për vendosjen e cadrave të hapura në Thumane

Me vendim të ministrit, çdo shkollë e të gjitha niveleve është mbyllur.

1 qendër pritëse për personat e evakuar është krijuar së fundmi në Tiranë pranë strukturës së Salezianëve në Tiranë.

**Përgjigja e Caritas Albania**

- Caritas-i Shqiptar ka vizituar disa nga zonat më të prekura që në orët e para të mëngjesit dhe filloi shpërndarjen e produkteve ushqimore (sanduiçe) në Thumanë, për njerëzit që janë në pritje të përgatitjes së kampit.

- Caritas-i Shqiptar tashmë ka vënë në dispozicion 10,000 euro për ndihmën e parë të këtyre 2/3 ditëve

- Caritas-i Shqiptar është në kontakt të vazhdueshëm me rrjetin e referencës (Caritaset e Dioqezave dha famullitë) për mbledhjen e informacionit mbi situatën sepse të dhënat dhe nevojat ndryshojnë sistematikisht orë pas ore, duke qenë akoma në fazën e urgjencës.

- Caritas-i Shqiptar ka përdorur fondet e dy mekanizmave të reagimit të urgjencës që janë në zhvillim e sipër për të financuar ndihmën e parë për shpërndarjen e kutive të ushqimit, batanijeve, ujit dhe pakove me produkte të higjenës bazuar në udhëzimet e Ministrisë së Brendshme dhe në rrjet me organizata të tjera ndërkombëtare.

- Caritas-i Shqiptar dhe Dioqeza e Tiranës, përmes Caritas-it Dioqezan të Tiranë - Durrësit po përgatisin një plan për të aktivizuar vullnetarët dhe operatorët në mbështetje të personave të evakuar.

- Caritas-i Shqiptar ka pranuar kërkesën zyrtare nga Ministria e Brendshme për shpërndarjen e produkteve ushqimore dhe jo ushqimore për personat e zhvendosur në kampe të ndryshme akomodimi të lartpërmendura.

- Nesër, në marrëveshje me rrjetin Caritas Europa, do të dalë një plan i parë urgjent, duke patur parasysh ato ç’ka mund të jenë nevojat të shumta që do të shfaqen në fazën e parë të urgjencës dhe në fazëne mëpasme të urgjencës dhe shpëtimit:

**Faza e urgjencës**:

1) shpërndarja e kutive të higjenës, ushqimit, ujit dhe batanijeve

2) azhurnimi dhe hartëzimi i nevojave të famullive dhe dioqezave (punë ende në proçes)

3) Prania e vullnetarëve dhe afërsia me popullatën

4) Vizitë te familjet e zhvendosura

5) Verifikimi i ndërtesave dhe strukturave famullitare të dëmtuara

6) Koordinimi me autoritetet

Gjatë ditës së nesërme dhe për 48 orët e ardhshme parashikohet të bëhet shpërndarja si dhe aktivitetet e lartpërmendura.

Në një fazë të dytë, e cila do të identifikohet nga një plan operativ i urgjencës, ne parashikojmë:

1) Ndërhyrje mbështetëse dhe ndihmë financiare e materiale për shumë familje të zhvendosura

2) Ndihma ekonomike përmes famullive dioqezane dhe Caritas

3) Ndërhyrje në ristrukturimin

4) Aktivitete animacioni dhe afërsie me familjet e evakuara apo të zhvendosura e të dëmtuara nga tërmeti

**Puna koordinuese deri në këto momente**

Puna e koordinimit të urgjencës vë në dukje një bashkëpunim të ngushtë me Caritas-in Dioqezan Tiranë Durrës (më i prekuri).

Caritas-i Shqiptar është duke punuar ngushtë me përfaqësuesit e Caritas-it Italian në Shqipëri dhe është në kontakt të rregullt me Caritas Europe.

- Disa kongregata dhe dioqeza italiane janë në kontakt me përfaqësuesin e Caritas-it Italian në Shqipëri për kërkesë informacioni dhe kanë ofruar gadishmëri për praninë e tyre. Kjo punë do të koordinohet nga Caritas-i Shqiptar bazuar në nevojat dhe përparësitë.

- Caritas-i fqinj i Kosovës ofroi mbështetje dhe dërgoi ngarkesën e ndihmës së parë në Dioqezën e Tiranës. Në këto momente, vullnetarët po ndërmarrin hapa për të magazinuar ndihmat si dhe për shpërndarjen e shpejtë

- Shoqatat e Mëshirës në Firenze parashikojnë të dërgojnë materiale dhe ndihma që do të arrijnë në ditët në vijim

- Caritas Hungaria ka propozuar ndihmë përmes ekipit të saj të shpëtimit gjatë emergjencave, por koordinimi i përket strukturës së Qeverisë dhe Caritas-i Shqiptar do t'i kontaktojë ata për hapa të mëtejshëm.

- Fabrika e çimentos në komunën e Fushë Krujës ofroi ushqimin gjatë kësaj dite të parë në kampin Thumane.

Përditësime të vazhdueshme do të publikohen në orët e ardhshme, sipas evoluimit të situatës dhe mundësisë së marrjes të një informacioni të saktë dhe të hollësishëm.